Document ID: 32005R1151

UREDBA SVETA (ES) št. 1151/2005
z dne 15. julija 2005
o spremembi Uredbe (ES) št. 2505/96 o odprtju in zagotavljanju upravljanja tarifnih kvot Skupnosti za določene kmetijske in industrijske izdelke
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 26 Pogodbe,
ob upoštevanju predloga Komisije,
ob upoštevanju naslednjega:
(1)
Svet je 20. decembra 1996 sprejel Uredbo (ES) št. 2505/96 o odprtju in zagotavljanju upravljanja avtonomnih tarifnih kvot Skupnosti za določene kmetijske in industrijske izdelke (1). Povpraševanje Skupnosti po zadevnih izdelkih je treba zadovoljiti pod najugodnejšimi pogoji. Za ta namen je treba nove tarifne kvote Skupnosti za ustrezne količine odpreti po nižjih stopnjah ali stopnjah dajatve nič, pri čemer se je treba izogibati kakršnim koli motnjam na trgu teh izdelkov.
(2)
Pri določenih avtonomnih tarifnih kvotah Skupnosti višina kvot ne zadostuje za pokrivanje potreb industrije Skupnosti v tekočem obdobju veljavnosti kvote. Zato je treba te višine kvot povečati.
(3)
Uredbo (ES) št. 2505/96 je zato treba ustrezno spremeniti.
(4)
Ob upoštevanju gospodarske pomembnosti te uredbe se je treba sklicevati na nujne razloge iz točke I.3 Protokola, priloženega k Pogodbi o Evropski uniji in Pogodbam o ustanovitvi Evropske skupnosti o vlogi nacionalnih parlamentov v Evropski uniji.
(5)
Ker naj bi se ta uredba uporabljala od 1. julija 2005, mora takoj začeti veljati -
SPREJEL NASLEDNJO UREDBO:
Člen 1
Kvote naštete v Prilogi k tej uredbi se dodajo Prilogi I k Uredbi (ES) št. 2505/96 z uveljavitvijo od 1. julija 2005.
Člen 2
Za obdobje veljavnosti kvote od 1. januarja do 31. decembra 2005 je višina kvot tarifne kvote 09.2626 v Prilogi I k Uredbi (ES) št. 2505/96 določena na 1 600 000 enot.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. julija 2005

Labels: 3
1